alexandrainst/scandi-wiki huggingface dataset:
Mamadou Diagne Latyr

Mamadou Diagne Latyr (født 24. desember 1983), med kallenavnet Momo, er en senegalesisk tidligere fotballspiller. Han har blant annet spilt for eliteserieklubben Fredrikstad.

Før 2011-sesongen signerte Latyr kontrakt med Drøbak/Frogn IL. Hans første kamp for Drøbak/Frogn var i cupens første kvalifiseringsrunde mot Rakkestad; kampen endte med seier for Drøbak/Frogn. Latyr scoret ett mål i denne kampen.

I 2018 meldte Mamadou Latyr overgang til HSV Fotball som spillende assistenttrener.

Referanser

Eksterne lenker 
 

Senegalesiske fotballspillere
Fotballspillere for Sarpsborg FK
Fotballspillere for Fredrikstad FK
Fotballspillere for Raufoss IL
Fotballspillere for FK Sparta Sarpsborg
Fotballspillere for Kristiansund BK
Fotballspillere for Drøbak-Frogn IL
Personer etter føde- eller oppvekststed i Senegal
Utenlandske fotballspillere i Norge
Fødsler i 1983
Fritjof Krogvold

Fritjof C. Krogvold (født 29. april 1971) er en skateboarder fra Norge, og tidligere president i Norsk organisasjon for rullebrett (NORB), hvor han fremdeles sitter i styret. Han har skatet siden 1985 og deltatt i NORB NM 1990, 1991 og 1996. Han har vært ansvarlig for gjennomføring av åtte NORB NM rundt om i landet. Han har medvirket i flere filmer og TV-innslag om skateboardkultur.  

Han driver i dag selskapet Skatelogic ENK. Krogvold har designet flere skateparker i Norge enn noen annen. Siden midten av 2000-tallet er det hovedsakelig skateparker i betong. Disse finnes i Larvik, Porsgrunn, Nesodden, Lier, Nittedal, Bærum, Lørenskog, Grimstad, Moss, Tønsberg, Biri, Oppegård og Lillehammer kommune. Han har designet parker i innehall i Bærum (ArenaBekkestua), Kristiansand (Visionhallen) og Nesodden (Sagahallen). Han designer skateanlegg med omfattende brukermedvirkning.  

Hans tidligere arbeidsgivere er Playboard, Norges snowboardforbund, Forbrukernes forsikringsklagekontor, NRK Upunkt og Jean TV. Han er nå ansatt i Bærum kommune, ungdom og fritid for kvalitetssikring av rullebrettkultur på Arenabekkestua og Rud Rampland.  

Han var speaker på Quiksilver bowlrider finalen i Malmö de tre årene verdenseliten stilte der. 

Krogvold har også skrevet boken Alt om rullebrett, utgitt på Cappelen Damm i 2011. Boken er en faktaløve for aldersgruppen 8 til 12. Fotograf og samarbeidspartner for prosjektet var Stian Evensen. Boken er også utgitt i Danmark.

Eksterne lenker 
 Fritjof Krogvold skatepark design portofolio
 Dagsavisen – Vil bygge topp skatepark
 Om filmen Brettkontroll
 Boken Skating - alt om rullebrett 
 Porsgrunn dagblad - Norges råeste skatepark!"
 Skateparker i betong - gode råd!
 NRK om kortfilmen Fine Fritjof og artige Anton

Norske rullebrettkjørere
Sportsfunksjonærer
Fødsler i 1971
Labytnangi

Labytnangi (russisk: Лабытна́нги, khanti: лапыт нангк – oversatt: sju lerker) er en by i det autonome området Jamalo-Nenetsk i Russland. Byen ligger på venstre bredd av elva Ob, 20 km nordvest for Salekhard. Innbyggertall: 27 304 (folketelling 2002), 31 501 (folketelling 1989).

Bosetningen har vært kjent siden begynnelsen av 1800-tallet. Den fikk status som bymessig bosetning i 1952, og bystatus ble innvilget i 1975.

Referanser

Eksterne lenker 
 
 Informasjon om Labytnangi på nettstedet til regionen Jamalo-Nenetsk (engelsk)

Byer i Jamalo-Nenetsk
Bosetninger etablert i 1890
1890 i Russland
Gubkinskij

Gubkinskij (russisk: Губкинский) er en by i det autonome området Jamalo-Nenetsk i Russland. Byen ligger på venstre bredd av elva Pjakupur, rundt 520 km sørøst for Salekhard. Innbyggertall: 20 407 (folketelling 2002), 9 676 (folketelling 1989).

Gubkinskij ble grunnlagt 22. april 1986 som en bosetning i forbindelse med oljeutvinning. Den fikk bystatus i 1997. Den er oppkalt etter den sovjetiske geologen Ivan Gubkin.

Referanser

Eksterne lenker 
 
 Informasjon om Gubkinskij på nettstedet til regionen Jamalo-Nenetsk (engelsk)

Byer i Jamalo-Nenetsk
Bosetninger etablert i 1986
1986 i Russland
Otto Lous Mohr

Otto Lous Mohr (født 8. mars 1886, død 23. juni 1967) var en norsk lege og universitetsrektor. 

Han var elev ved Kongsgaard skole i Stavanger.
Lous Mohr tok medisinsk embetseksamen i 1917, og ble professor i anatomi i 1919. I 1946 ble han valgt som rektor ved Universitetet i Oslo, en stilling han hadde til 1952. 

Han var formann i NRKs styre fra 1945 til 1957. Gift med Tove Mohr, bror til maleren Hugo Lous Mohr, og onkel til Jan Mohr.

Referanser

Eksterne lenker 
 Politiske taler av Otto Lous Mohr, virksommeord.uib.no

Professorer ved Universitetet i Oslo
Rektorer ved Universitetet i Oslo
Norske medisinprofessorer
Gunnerusmedaljen
Formenn av Det Norske Studentersamfund
Personer fra Mandal kommune
PSA

PSA har flere betydninger og kan referere til:

Galileo Galilei internasjonale lufthavn (PSA)
Prostataspesifikt antigen (PSA)
PSA Peugeot Citroën (Peugeot Société Anonyme)
Tarko-Sale

Tarko-Sale (russisk: Та́рко-Сале́) er en by i det autonome området Jamalo-Nenetsk i Russland. Byen ligger ved elva Pjakupur, 4 km ovenfor samløpet med sideelva Ajvasedapur, rundt 550 km sørøst for Salekhard. Innbyggertall: 20 023 (est.2007), 18 517 (folketelling 2002), 17 400 (folketelling 1989).

Bosetningen ble grunnlagt i 1932, og den er dermed en av de eldste byene i regionen. Den fikk status som bymessig bosetning i 1976, og bystatus ble innvilget 23. mars 2004. Bynavnet er avledet av det nenetsiske Talka-Salja, som betyr «bosetningen mellom elvene».

Tarko-Sales hovednæringsvei er utvinning og bearbeiding av naturgass. Flere gasselskaper er lokalisert i byen, blant annet en avdeling av Novatek, og byens viktigste virksomhet, Purneftegazgeologija

Det ligger et lokalhistorisk museum i byen.

Eksterne lenker 
 Nettsted om byen (russisk)
 Tarko-Sale på MojGorod (russisk)

Byer i Jamalo-Nenetsk
Bosetninger etablert i 1932
1932 i Russland
Byer grunnlagt i 2004
2004 i Russland
Marianne Sand

Marianne Sand (født 1977) er en norsk skuespiller og regissør fra Bærum.  

I årene 1998–2001 studerte hun ved Academy of Live & Recorded Arts (ALRA) i London.  

Hun jobber som skuespiller og regissør med base i Stockholm.

Filmografi (utvalg) 

 2020 Atlantic Crossing (TV-serie)
 2015 Jordskott (TV-serie)
 2014 Äkta människor 2 (TV-serie)
 2013 Hotel Cæsar (TV-serie)
 2012 Arne Dahl: Europa Blues (TV-serie)
 2012 Jordskott (TV-serie)
 2009 Beck – I stormens öga
 2009 Sammen
 2008 Lost in memories
 2007 Himmelblå (TV-serie)
 2006 Drømmen om Norge (TV-serie)
 2005 Nathalia (TV-serie)
 2001 Lonely hearts
 2000 Da jeg traf Jesus ... med sprettert

Referanser

Eksterne lenker 
 

Norske skuespillere
Norske regissører
Personer fra Bærum kommune
Muravlenko

Muravlenko (russisk: Муравленко) er en by i det autonome området Jamalo-Nenetsk i Russland. Byen ligger rundt 480 km sørøst for Salekhard. Innbyggertall: 37 073 (est. 2007), 35 926 (folketelling 2002).

Byen ble grunnlagt i 1984 som bosetningen Muravlenkovskij (russisk: Муравленковский), i forbindelse med utbygging av oljefelt i området. Den fikk innvilget bystatus 6. august 1990.

Muravlenko er en typisk oljeby, hvor selskapet Gazprom neft har en stor virksomhet.

Eksterne lenker 
 
 Informasjon om Muravlenko på nettstedet til regionen Jamalo-Nenetsk (engelsk)

Byer i Jamalo-Nenetsk
Bosetninger etablert i 1984
1984 i Russland
Byer grunnlagt i 1990
1990 i Russland
Nadym

Nadym (russisk: Нады́м) er en by i det autonome området Jamalo-Nenetsk i Russland. Byen ligger 7 km vest for elva Nadym, og rundt 290 km sørøst for Salekhard. Innbyggertall: 45 943 (folketelling 2002), 52 586 (folketelling 1989).

Opprinnelsen til bynavnet er usikkert. En av de mest trolige versjonene er at det er avledet av det nenetsiske ordet njaidem, som kan oversettes som «mosegrodd plass».

Nadym ble nevnt i russiske krøniker for første gang i 1598 og den dukket opp på russiske kart på 1700-tallet. Men på andre halvdel av 1800-tallet ble bosetningen forlatt. I 1968 ble den gjenetablert etter at naturgassfeltet «Medvezje» året før ble oppdaget like ved. Bosetningen fikk innvilget bystatus 9. mars 1972.

Byens hovedvirksomhet er Nadymgazprom, som står for 40 % av Russlands totale gassproduksjon. Det er også flere store selskaper innen byggebransjen i byen.

Nadym lufthavn ligger 9 km sørøst for byen.

Vennskapsbyer 
 Tromsø, Norge

Referanser

Eksterne lenker 
 
  Informasjon om Nadym på nettstedet til regionen Jamalo-Nenetsk

Byer i Jamalo-Nenetsk
Bosetninger etablert i 1598
Novyj Urengoj

Navnet «Urengoj» kan også henvise til andre steder, se Urengoj (andre betydninger)

Novyj Urengoj (russisk: Но́вый Уренго́й) er en by i det autonome området Jamalo-Nenetsk i Russland. Byen ligger rundt 450 km øst for Salekhard. Innbyggertall: 116 966 (est. 2007), 94 456 (folketelling 2002). Økningen i folketallet fra 2002 til 2007 skyldes at to nærliggende bosetninger ble slått sammen med Novyj Urengoj i 2004.

Byens største virksomhet er utvinning av olje og gass, med et av verdens største gassfelt i området og betydelige utsikter til fremtidige funn. Gassproduksjonen i området drives i regi av det statlige russiske gasselskapet Gazprom.

Byen er endepunkt for jernbanen Tjumen-Novyj Urengoj. Novyj Urengoj lufthavn ligger 4 km sørvest for byen.

Eksterne lenker 
 
 Byportal (russisk)
 Informasjon om Novyj Urengoj på nettstedet til regionen Jamalo-Nenetsk  (engelsk)
 Livet i Novyj Urengoj under den sibirske vinteren (tysk)

Byer i Jamalo-Nenetsk
Bosetninger etablert i 1973
1973 i Russland
Cesur

Cesur eller cæsur (fra latin caesura, «snitt», «overskjæring». Alternativt «cesura», flertall: caesurae) er i metrikken en betegnelse for en pause som deler en verselinje i to. 

I de fleste tilfeller vises cesur ved hjelp av tegnsetting; komma, semikolon, tankestrek og lignende.

Cesur ble i stor grad brukt i gresk og latinsk lyrikk, spesielt i den heroiske verseformen daktylisk heksameter. I tradisjonell angelsaksisk poesi ble to halvsetninger knyttet sammen ved hjelp av et pustemellomrom. I moderne utgivelser av denne litteraturen markeres cesur enten av et lengre typografisk mellomrom, eller ved tegnsettingen //.

Musikk 

Innen musikken brukes begrepet om en kort pause mellom to fraser, oftest som en pustepause og gjerne ved at tonen rett før pausen forkortes for at tempoet ikke skal påvirkes. Ellers kan cesur også brukes som et agogisk virkemiddel.

Eksempler
Gresk

Cesur ble brukt i gresk poesi, eksempelvis i åpningslinjen av Iliaden:

μῆνιν ἄειδε θεὰ // Πηληϊάδεω Ἀχιλῆος οὐλομένην

Denne linjen inkluderer en maskulin cesur etter θεὰ, et naturlig brudd som deler linjen i to logiske deler. I motsetning til senere forfattere benytter homeriske verselinjer ofte en feminin cesur.

Angelsaksisk:

Cesur var enda viktigere i angelsaksiske vers enn i gresk og latin poesi, som for effektens skyld kunne utelate cesur i hvilken som helst linje. I alliterative vers som var i bruk på de fleste eldre germanske språk, var cesur en integrert del av selve verseformen. Følgende er fra åpningslinjen i Beowulf:

Hwæt! we Gar-Dena // on geardagum

Se også
 Versemål
 Rytme
 Rim
 Angelsaksisk litteratur
 Musikkteori

Metrikk
Kolokol

Kolokol er et norsk hardcore/punk-band med opprinnelse i Porsgrunn. Det spiller politisk, aggressiv og kompromissløs hardcore. Ifølge plateomtaler hos platebutikken Tiger er Kolokol inspirert av norske band som Life... But How To Live It? og Kafka Prosess.

Besetning 
 Eirik Eiglad – Vokalist
 Jostein Køhn – Trommeslager
 Kjetil B. Simonsen – Bassist
 Odin Brubakken – Gitarist

Plateutgivelser 
 Tilbake til start (Sjakk Matt Plater, 2003)
 Grundrisse (EP, Nakkeskudd Plater 2004)
 Flammer og farger (Sjakk Matt Plater, 2007)

Referanser 

Norske rockegrupper
Norske punkband
Nojabrsk

Nojabrsk (russisk: Ноя́брьск) er den største byen i det autonome området Jamalo-Nenetsk i Russland. Byen ligger rundt 560 km sørøst for Salekhard og 870 km nordøst for Tjumen. Innbyggertall: 109 870 (est. 2007), 96 440 (folketelling 2002), 85 880 (folketelling 1989), 25 100 (est. 1982).

Historie 
Nojabrsk er en ung by, som fikk bystatus først i 1982. Byens opprinnelse går tilbake til 1973, da utbyggingen av oljefeltet «Kholmogorskoje» begynte. Det ble bygget jernbane frem til stedet, og oppført boliger for arbeiderne. Bosetningen vokste opp rundt jernbanestasjonen Nojabrskaja, og i oktober 1977 ble bosetningen Nojabrsk offisielt grunnlagt. Navnet kommer fra det russiske ordet for november: Ноя́брь – nojabr. Ved utgangen av samme år hadde den 1 523 innbyggere. Bosetningen vokste stadig videre, og skoler og gater ble bygget. Byrettigheter ble innvilget 28. april 1982.

Økonomi og næringsliv 
Byen ligger midt i de vestsibirske oljefeltene, og Nojabrsks hovednæringsvei er naturlig nok oljeutvinning. Selskapet Gazprom Neft er sterkt representert i området.

Transport 

Nojabrsk lufthavn ligger seks kilometer vest for byen, med flyvninger til Moskva, Salekhard og et antall andre destinasjoner.

Byen ligger ved jernbanen Tjumen–Novyj Urengoj. Byen er delt i en mindre sørlig del, Noyabrsk-I, og en større nordlig del, Noyabrsk-II. Hver bydel har sin egen jernbanestasjon, noe som gjennom årene har forvirret mange nye tilreisende. Jernbanelinjen skiller boligdelen i byen fra industriområdene som betjener oljefeltene.

Referanser

Eksterne lenker 
 
 Fotogalleri (russisk)
 Nettsted for byens administrasjon (russisk)
 Informasjon om Nojabrsk på nettstedet til regionen Jamalo-Nenetsk (engelsk)

Byer i Jamalo-Nenetsk
Bosetninger etablert i 1976
1976 i Russland
Tomorrow Never Dies

Tomorrow Never Dies fra 1997 er den 18. James Bond-filmen og den andre med Pierce Brosnan i hovedrollen som den britiske agenten.
Tittelsangen ble fremført av den amerikanske sangerinnen Sheryl Crow. Det var den første filmen med David Arnold som komponist. Han lovte å ta musikken tilbake til ”John Barry-stemningen” og fikk oppdraget fordi han imponerte produsentene med sin Bond hyllest-CD Shaken, Not Stirred. Innspillingen startet i januar 1997 i Peyresourde i Frankrike. Dette er den første Bond-filmene hvor reklame- og produktplasseringer alene finansierte hele budsjettet (som var på over 100 millioner amerikanske dollar).

Handling 
Elliot Carver (Jonathan Pryce) styrer et medieimperium, Carver Media Group Network, som strekker seg over hele verden, med unntak av det gigantiske kinesiske markedet. Nå trenger han bare en topp-historie som overgår alle for virkelig å sette dagsordenen, nemlig en konflikt mellom Kina og Storbritannia. Når et britisk krigsskip forsvinner i det sørkinesiske hav, blir James Bond (Pierce Brosnan) satt på saken. Sporene leder ham både til Hamburg og Hongkong, hvor Bond også treffer på Wai Lin (Michelle Yeoh), en agent for den kinesiske etterretningstjenesten. Sammen oppdager de sakens kjerne og makter både å befri seg fra Carvers fangeskap og å komme ombord på hans stealth-båt.

Annet 
Akkurat som i GoldenEye, kjører Bond en BMW. Denne gang en 750iL som også kan fjernstyres fra hvor som helst, for eksempel i baksetet!I alt 15 slike BMW-er ble ødelagt under innspillingen. James Bond har en ny pistol i filmen, en Walther P99, som erstatter hans tradisjonelle Walther PPK. Michelle Yeoh gjorde nesten alle sine stunts selv. Det er mye bruk av gadgets i filmen, angivelig fordi produsentene lyttet til fansens krav om dette etter lite gadgetsbruk i GoldenEye fra 1995. ”James Bond island” i Thailand, hvor Scaramanga hadde basen sin i The Man With The Golden Gun (1974), kan sees i filmen. Elliot Carver-rollen ble tilbudt Anthony Hopkins. Han sa ja til rollen og var med på innspillingen i tre dager. På grunn av alt kaoset – med nye manussider hver dag – sa han opp.

Roller
 Pierce Brosnan som James Bond, MI6-agent 007.
 Jonathan Pryce som Elliot Carver, en mediamogul.
 Michelle Yeoh som Wai Lin, en fremragende kinesisk spion og Bonds allierte.
 Teri Hatcher som Paris Carver, Carvers kone.
 Götz Otto som Richard Stamper.
 Ricky Jay som Henry Gupta.
 Joe Don Baker som Jack Wade.
 Vincent Schiavelli som Dr. Kaufman.
 Judi Dench som M.
 Desmond Llewelyn som Q.
 Samantha Bond som Miss Moneypenny.
 Geoffrey Palmer som Admiral Roebuck.
 Colin Salmon som Charles Robinson.
 Julian Fellowes som britisk forsvarsminister.
 Cecilie Thomsen som professor Inga Bergstrom.
 Gerard Butler og Julian Rhind-Tutt som mannskap på HMS «Devonshire».
 Michael Byrne som admiral Kelly.

Referanser

Eksterne lenker 
 

James Bond-filmer
Filmer fra 1997
Filmer lagt til Vietnam
Filmer lagt til Tyskland
Filmer lagt til maritimt miljø
In the End: Live & Rare

In the End: Live & Rare er den andre EP-en gitt ut av Linkin Park. Alle disse sangene kan man finne på Linkin Park sitt debutalbum Hybrid Theory Special Edition, unntatt «Step up».

Sporliste 
«In the End» (Albumversjon) – 3:36
«Papercut» (Live fra Docklands Arena, London) – 3:12
«Points Of Authority» (Live fra Docklands Arena, London) – 3:29
«A Place for My Head» (Live fra Docklands Arena, London) – 3:10
«Step Up» (1999 Demo) – 3:54
«My December» – 4:20
«High Voltage» – 3:45

Medvirkende
Don Gilmore – produsent (spor 1)
Andy Rogers – produsent (spor 2, 3 og 4)
Mike Shinoda – produsent (spor 5, 6 og 7), lydtekniker (spor 6 og 7), vokalist, rapping, rytmegitar, keyboard, sampling, digital redigering, beats, tegninger, sketsjer
Joseph Hahn – turntablism, sampling, illustrasjoner, tegninger, sketsjer, additional ProTools
Chester Bennington – vokalist 
Brad Delson – gitar, bassgitar 
Rob Bourdon – trommeslager
Dave Farrell – bassgitar
Andy Wallace – miksing
Jeff Blue – produksjonsleder
Simon Askew – lydtekniker (spor 2, 3 og 4)
Clay McBride – foto
Og Flemdog a.k.a. Frank Maddocks – kunstregissør

Eksterne lenker   
 

Linkin Park-album
EP-plater fra 2002

it:In the End#Tracce
Telegrafstolpen og Tilhengeren

Telegrafstolpen og Tilhengeren var det norske navnet på det danske komikerparet Fyrtårnet og Bivognen (ofte forkortet «Fy og Bi») som bestod av Carl Schenstrøm (1881-1942, «Fyrtårnet» eller «Telegrafstolpen») og Harald Madsen (1890-1949, «Bivognen» eller «Tilhengeren»).

Eksterne lenker 
  (Carl Schenstrøm)
  (Harald Madsen)
 Dansk Aschehougs leksikon om Fyrtårnet og Bivognen
 Om komikerparet (på engelsk)

Humorgrupper
Danske komikere
Danske skuespillere
Filmfigurer
Erlend Sandem

Erlend Sandem (født 29. juli 1977 i Oslo) er en norsk dramatiker. Han er medlem av Norske Dramatikeres Forbund. Han er sønn av skuespiller og mangeårig teatersjef på Det Norske Teateret, Vidar Sandem,og lektor Eli Nerland Sandem. Hans bror er skuespiller Audun Sandem.

Produksjon 
 2013 Sabotøren. Skrevet for Memento/Norsk industrimuseum, Vemork
 2009 Sur Grus. Urpremiere på Det Norske Teatret
 2009 Blowing Bubbles. Bestillingsverk av DUS - Den Unge Scenen. Stykket ble spilt av DUS-grupper over hele landet
 2008 Zivil. Urpremiere på Riksteatret
 2006 Strekkode. Norsk Dramatikkfestival.
 2006 Strekkode. Urpremiere på Den Nationale Scene
 2006 Ned Til Sol. Urpremiere på Det Norske Teatret

Bibliografi 
 2013 Representert med monologen "Lucy" i monologantologien Sa hun - 22 monologer for kvinner. Transit forlag.
 2010 Representert med monologene "Karoline" i monologantologien MonolUNG – 19 monologer. Transit forlag.
 2009 Sur Grus. Solum Forlag
 2009 Blowing Bubbles. DUS-antologi utgitt av Transit Forlag.
 2009 Representert med monologene "Mono" og "Bodil" i monologantologien Ådissjen. Transit forlag.
 2008 Zivil. Solum Forlag.
 2006 Strekkode. Solum Forlag.
 2006 Ung nordisk dramatikk. Det Norske Samlaget. Representert med Ned Til Sol

Priser 
 2008 Mottager av Oslo Bys Kulturstipend 2008
 2007 Nominert i Norsk Dramatikkfestival for teaterstykket Sur Grus
 2006 Heddaprisen som årets debutant.
 2006 Vinner i ”100 og NÅ”. Dramapris i anledning Ibsen-jubileet med Strekkode.
 2006 Tatt ut som eneste nordiske representant til Biennalen i Wiesbaden med Ned Til Sol
 2005 3. pris i Svensk-Norsk Dramatikertevling 1905-2005 for Ned til Sol

Eksterne lenker 
 
  Hjemmeside til Erlend Sandem

Norske dramatikere
Norske kunstnere
Personer fra Oslo
Vinnere av Heddaprisen
Session

«Session» er en sang fra Linkin Park sitt andre studioalbum Meteora. «Session» ble kjent da sangen ble nominert til en grammy for Best Rock Instrumental Performance i 2003. Sangen inneholder ingen vokaler fra  Bennington eller  Shinoda og fra starten til slutten hører man en teknodrevet sang.

Sanger fra 2003
Einar Hareide

Einar Hareide (født 24. oktober 1899 i Ålesund, død 7. april 1983) var en norsk politiker (KrF). Hans utdannelse begrenset seg til middelskole (avsluttet 1918) og handelsgymnasium (1920). I sin yrkeskarriere var han administrerende direktør for fire norske havfiskeselskaper. Hans politiske aktivitet var stor, og han satt på Stortinget for Møre og Romsdal KrF i 20 år, fra 1945 til 1965. Hareide var visepresident i Lagtinget fra 1961 til 1965. Han var også varaformann i KrF fra 1951 til 1955, og formann fra 1955 til 1967.

I 1965 fikk Hareide utmerkelsen Kommandør av St. Olavs Orden.

Referanser

Eksterne lenker 
 

Stortingsrepresentanter fra KrF
Stortingsrepresentanter for Møre og Romsdal
Stortingsrepresentanter 1945–1949
Stortingsrepresentanter 1950–1953
Stortingsrepresentanter 1954–1957
Stortingsrepresentanter 1958–1961
Stortingsrepresentanter 1961–1965
Norske bedriftsledere
Kristelig Folkepartis ledere
St. Olavs Orden
Personer fra Ålesund kommune
Herb Brooks Arena

Herb Brooks Arena er en 7,700-seters arena i Lake Placid, New York. Den berømte kampen Mirakel på isen gikk der under Vinter-OL 1980 da underdog USA ishockey lag slo Sovjetunionen 4-3. Arenaen, opprinnelig kjent som Olympic Center, fikk nytt navn etter treneren til Team USA, Herb Brooks, i 2005 for å markere 25. jubileum for «Miracle on Ice».

Eksterne lenker
 Official Site hosted by the New York State Olympic Regional Development Authority

Ishaller
Idrettsanlegg i USA
Ishockey under OL
Sport i New York (delstat)
Byggverk i New York (delstat)